Тамашасыларҙың ижтыяжын ҡәнәғәтләндереү, ә улар йылдан-йыл талапсаныраҡ була бара, баш ҡала сәхнәләренең техник мөмкинселектәре менән конкурентлыҡ итеү ауырлашҡандан-ауырлаша. Ҡытай аҡыл эйәләре әйтеүенсә: ваҡытында биргән, ике тапҡыр биргән. Беҙҙең ижади пландарыбыҙ актив рәүештә версткалана. Хәҙер үк әйтә алам, бүленгән аҡсаның 70 проценты материаль-техник базаны камиллаштырыуға йүнәлтеләсәк. Үтә лә кәрәкле заманса яҡтыртыу һәм тауыш биреү ҡорамалдарын аласаҡбыҙ, тамашасы залына кондиционер ҡуйҙыртасаҡбыҙ. Ҡалған 30 процентын яңы постановкаларға тотонасаҡбыҙ. Буласаҡ премьералар асыҡланған: «Театрға – бөтә ғаилә менән» проекты форматында Пушкиндың поэмаһы буйынса “Руслан һәм Людмила”спектаклен ҡуябыҙ, бөгөнгө көндә популяр булған совет драматургияһына ла мөрәжәғәт итәсәкбеҙ. Беҙҙең һайлау һеҙҙе ҡыуандырасаҡ – Вера Панованың “Аҡ төндәрҙе оҙатыу” спектакле. Хәҙер һеҙ, хөрмәтле тамашасылар, проекттың тормошҡа ашырылыуы хаҡындағы мәғлүмәт менән этап буйынса танышып барасаҡһығыҙ.